Benediktas Šiaulis

miniatiūra

Benediktas Šiaulis (1887 liepos 21 d. Veiviržėnai - 1957 sausio 19 d. Kaunas)  Lietuvos farmacininkas, VDU Farmacijos mokslų daktaras (1936), Farmacijos fakulteto dekanas (1948-1951), KMI Farmacijos-stomatologijos fakulteto dekanas (1951-1956).

 Biografija 
Benediktas Šiaulis farmaciją studijavo Maskvos universitete, kur įgijo provizoriaus padėjėjo ir vėliau provizoriaus kvalifikaciją. 18 metų (1903–1921 m.) jis mokėsi ir dirbo Rusijoje. Su pertraukomis jis dirbo vienoje garsiausių Maskvos vaistinių – Fereino vaistinėje.

Po Lietuvos nepriklausomybės paskelbimo B. Šiaulis grįžo į Lietuvą ir aktyviai prisidėjo prie farmacijos studijų kūrimo. 1922 m., įsteigus Lietuvos universitetą (1930 m. pavadintą Vytauto Didžiojo universitetu), jis tapo Farmacijos ir farmakognozijos katedros asistentu.

Rokfelerio fondas (įkurtas JAV) skyrė stipendijas perspektyviems Europos mokslininkams stažuotis užsienyje. Vieni pirmųjų šio fondo stipendininkų Lietuvoje buvo farmacininkas Benediktas Šiaulis ir chirurgas Vladas Kuzma. B. Šiaulis 1925–1926 m. studijavo JAV – šešis mėnesius Harvardo universitete Bostone ir pusantrų metų „Western Reserve“ universitete Klivlande.

Klivlande jo studijų vadovas buvo garsus farmakologijos profesorius Toraldas Sollmannas. B. Šiaulis kartu su T. Sollmannu paskelbė tris mokslinius straipsnius tarptautiniuose žurnaluose.

1926 m. B. Šiaulis grįžo į Lietuvą, 1936 m. apgynė daktaro disertaciją ir tapo pirmuoju bei vieninteliu farmacijos mokslų daktaru tarpukario Lietuvoje. 

1941 m. B. Šiaulis tapo profesoriumi. 1948 m. jis buvo paskirtas Farmacijos fakulteto dekanu. Po universiteto reorganizavimo, 1951–1956 m. ėjo Kauno medicinos instituto Farmacijos ir stomatologijos katedros dekano pareigasgg.

 Bibliografija 

 Benedict Šiaulis, Torald Sollmann, „An isotonic solutions on intestinal muscle“, Archives internationales de pharmacodynamie et de thérapie 32 (1926), 320.

 Benedict Šiaulis, Torald Sollman, „The response of the circular and longitudinal muscle of rabbits' ileum to physical and mechanical conditions“, American Journal of Physiology 3 (1927), 579–605. 

 Benedict Šiaulis, Torald Sollmann, „Progressive changes in the excitability and tone of excised intestines (Magnus method) and their influence on the response to peptone“, American Journal of Physiology 3 (1927), 606–611.

 Šaltiniai 

 Lietuvos universiteto dėstytojas, farmacininkas Benediktas Šiaulis (1887–1957) – Rokfelerio fondo stipendininkas